Dalum kirkes Menighedsråd – årsberetning 04.10.2026
 
· Kirken i tal 
Dalum kirke er en særdeles aktiv kirke med rigtig mange tilbud til borgerne, sognet er et stort bysogn med 7586 indbyggere, hvoraf 5542 er medlemmer af folkekirken og en del af vores menighed, det giver en medlemsprocent på 74,7, hvor det på landsgennemsnit er 70,7%.  I Salmernes bog i det gamle testamente, står der, at Herren vil bevare vor indgang og udgang, og i det forgangne år, altså 2025 er der blevet født 104 børn i sognet, og vi har måttet tage afsked med 45 medborgere, hvoraf de 36 er begravet eller bisat ved en kirkelig handling. 
Der sker heldigvis også mange glædelige begivenheder i Dalum Kirke, i år har præsterne indtil nu viet 8 brudepar og velsignet 1 par ligesom det er blevet til ikke færre end 46 dåbshandlinger. 
En af de meget store opgaver i et kirkeår er konfirmationsundervisningen. Under dette punkt kan jeg oplyse, at provstiet har bevilliget 50.000 kr.  ekstra til ungdomsarbejde i sognet, herunder til konfirmandundervisning. I år er der 60 konfirmander i Dalum Kirke.
· Kirkens medarbejdere
Kirkens medarbejdere er ud over vores to præster Lars Hagensen og Dorthe Tofte-Hansen, organist, kirkesekretær, kirketjenere, sangere og regnskabsmedarbejder. I der forgangne år har vi sagt farvel til kirketjener Lilian Larsen, og budt velkommen til kirketjener Laila Hansen.
Og så ikke at forglemme et stort antal frivillige, som stiller op når der skal serveres kirkekaffe, rundstykker ved torsdsagsmøderne, i det hele taget hver gang der er brug for hjælp, tak for det.
Kirkens kor, som vi kalder kantoriet, ledes af organist Marie-Kristine, antallet af sangere svinger lidt hen over året.
Vores kirkedegneafløser Tine Kofoed afholder Krea-dage for de yngste børn og deres forældre. Der planlægges 2 senere på året, Krea-dagene afholdes lørdag formiddag.

· Menighedsrådet
Menighedsrådet som tiltrådte l. december 2024 – er desværre blevet reduceret en del, dette af forskellige årsager, men menighedsrådet er fuldtalligt 12 personer, men nu ingen suppleanter.
Menighedsrådet afholder 10 ordinære møder om året, som regel den sidste onsdag i måneden. Fremmødet er godt, og jeg oplever medlemmerne som meget engagerede og føler der er et godt samarbejde, her vil jeg gerne takke vores næstformand Susanne Rahbek Jensen for god sparring. Lad mig lige nævne, menighedsrådsmøderne er offentlige, alle er velkomne – kig forbi os se hvad vi laver, vi har helt sikkert brug for dig!!
Menighedsrådet konstituerer sig hvert år i november, hvor der vælges formand, næstformand, kasserer, kontaktperson, kirkeværge og bygningssagkyndig, altså i næste måned.

· Kirkens udvalg 
Til at udføre menighedsrådets mange opgaver er nedsat en række udvalg, alle arbejder med forudbestemte opgaver og er ikke særligt udadvendte, men der er Gågruppen, de mødes hver tirsdag og motionere, alt efter evner og ønsker, hør nærmere og mød op, det samme gælder torsdagsmøderne og fredagscafeen, du kan høre alt om vores aktiviteter på kontoret.
Aktivitetsudvalg – planlægger og koordinerer kirkeårets aktiviteter – her deltager præster, organist, kirketjener, kordegn og frivillige, indtil nu har formanden været Torben Jacobsen, som har valgt at stoppe, vi takker Torben for det store arbejde han har udført i mange år. 
Jeg nævnte før vores udvalg, egentlig ville jeg gerne gennemgå hvert udvalg og deres arbejde lidt grundigere, men det vil nok blive for meget her, men for dem alle gælder, at der lægges et stort arbejde i udvalgene.
Forrige år lærte vi et nyt begreb ” Grøn Kirke ” dette har vi selvfølgelig forholdt os til, vi er grøn kirke, uden at vi ligefrem har arealer som vi kan dyrke grønne, men vi tænker på det blandt andet ved brug af forbrugsvaner- og forbrugsvarer, ligesom affaldssorteringen har vores bevågenhed. I det seneste år er endnu nye opgaver kommet til, alle kirker skal udarbejde og have en beredskabsplan, det er noget der arbejdes med.
Donationer, jeg vil gerne rette en kæmpestor tak til 2 af vores sognebørn, som begge venligt har betænkt Dalum Kirke, vi har til annekset fået doneret et elektrisk flygel, det er vi meget glade for, det bruges hver gang vi er samlede, så tusind tak for det. Og i forbindelse med renovering af kapellet som er planlagt til næste år, har vi fået doneret penge til en glasmosaik i det runde vindue i kapellet, en opgave vi glæder os til at gå i gang med, så også mange tak for denne donation.

· Dorthe, Lars og Marie Kirstine
Dorthe, Lars og Marie Kirstine, som hver søndag sørger for, at vi kan få et par gode ord og en god musisk oplevelse med hjem, efter at vi har nydt det smukke renoverede kirkerum og orglets eller flyglets skønne toner. 
Ved gudstjenesterne deltager i gennemsnit 80 personer, ved barnedåd mange flere, og sidste søndag i måneden er der kirkekaffe, hvor man lige kan få hilst på hinanden mens man drikker en kop kaffe og nyder et stykke chokolade.
Udover gudstjenesterne påtager præsterne sig mange opgaver i diverse udvalg, de arrangerer aftensang, højskolesangaftener, torsdagsmøder, fredagscafe og meget andet. 

· Frivillige
Alle vores aktiviteter ville være umulige uden det store korps af frivillige vi har, lad mig her igen sige en kæmpestor tak til jer alle 
Nu er det sådan, at også frivillige bliver ældre, så skulle der være nogle, der tænker, det kunne da godt være noget for mig at give en hånd med, så er I meget velkomne, der er brug for alle. Når jeg tænker på frivillige, tænker jeg helt umiddelbart også på Helle, der sidder på kontoret. Helle planlægger, fordeler opgaver, arkiverer, skriver og lægger på nettet og har i det store hele en finger med i alt, det er godt for os alle og betryggende, tak for det Helle.
Nu er jeg kommet til at skulle sige lidt om Dalum Kirke det kommende år. Visioner, budgetter, regnskab og hvad vi ellers kunne finde på… Ja, jeg tror ikke der ligger en revolution lige for. Med hensyn til penge, da vil vi modtage, hvad vi fik sidste år plus en procentvis regulering, det er det man kalder den kirkelige ligning, altså vi kan fortsætte alt det gode kirkeliv og det arbejder, der bliver udført i dag. Måske vil der blive plads til enkelte nyskabelser og ændringer, her vil menighedsrådet være lydhør over for forslag.
Dalum Kirke er meget glad og interesseret i samarbejde med sognets handlende og institutioner, dette gøres på mange måder, vi har kontakt til skolerne, spejderne og sidste jul samarbejdede vi med Rema om uddeling af julepakker, en aktivitet som jeg ved mange havde glæde af. 
Det var lidt om året, der er gået og ganske lidt om det kommende år, men inden jeg slutter, vil jeg gerne rette en stor tak til alle ansatte, til kirkens præster, og til menighedsrådsmedlemmerne, der ud over at være med i menighedsrådet også påtager sig opgaver i diverse udvalg. Også en tak til alle andre, som har været med til at løfte opgaverne i det forløbne år. Alle har ydet en stor indsats, tak for det!
Tonni Harder
Menighedsrådsformand
